il- kondominju ta' l- imwarrbin jixtieq iħabbar il- programm tas- silenzju f' ġieh il- vittmi innoċenti għal din il- ġimgħa : Il- Ġimgħa 15/07/05 : Silenzju f' ġieh il- vittmi innoċenti li mietu fl- Iraq ( it- tragedja partikolari għad m' intghazlitx ) Is- Sibt 16/07/05 : Silenzju f' ġieh il- vittmi innoċenti li mietu fil- Palestina ( it- tragedja partikolari għad m' intghazlitx ) Il- Ħadd 17/07/05 Silenzju f' ġieh il- vittmi innoċenti li mietu fis- Sudan ( it- tragedja partikolari għad m' intghazlitx ) is- silenzju jseħħ kuljum fis- siegħa u jdum żewġ minuti ir- rata ta' kambju għal din il- ġimgħa hija : 1 Hajja Ewropeja = 13.76 Hajja Afrikana ir- rati t' hawn fuq jistgħu jinbidlu min ħin għall- ieħor skond it- tibdil fil- prezz taz- żejt ilbierah sfat attakkata belt kapitali dinjija , belt li darba kienet iċ- ċentru tad- dinja . Nispera li Blair ma jwettaqx l- istess żball li wettaq Bush wara l- attakki ta' New York . Nifhem il- motivazzjoni iżda għadni ma nistax nifhem għaliex dawn il- persuni li wettqu dawn l- attakki jkomplu jinsistu b' dawn it- tattici . Fost il- mijiet ta' nies li ġew maqtula u midruba żgur kien hemm xi Musulmani . imbghad jiġi l- papa jgħid li dan kien attakk kontra l- kristjani ! ! is- sibt ingħaqadt ma' biljuni ta' nies u rajt il- fuq ir- Rai 3 jew it- terzu kif kienet issibu in- Nanna Bekka . Numru ta' kunċerti madwar id- dinja kollha biex jippruvaw jikkonvincu lill- mexxeja tal- sabiex jaħfru id- dejn tal- pajjiżi Afrikani biex jinqered il- faqar darba għal dejjem . qatt ma kont konvint sa l- aħħar li din hija s- soluzzjoni għall- Afrika . Ghalkemm huwa pass posittiv għad hemm ħafna aktar xi jsir biex l- Afrikani u pajjiżi fqar oħra fl- Asja u l- Amerika t' Isfel jibdew jgħixu hajja dinjituza . ghiduli ciniku jew xi tridu imma ma tinżillix li Bush u Blair f' daqqa waħda għandhom għal qalbhom il- kawża Afrikana . F' dawn l- aħħar jiem rajna orga ta' ħniena u ħlewwa mill- pajjiżi il- kbar li kumbinazzjoni huma kollha dominati mill- bojod . id- dejn li dawn il- pajjiżi Afrikani akkumulaw matul is- snin fiex intefaq ? Bjar ta' l- ilma ? Skejjel ? Ghandi suspett żgħir li l- biċċa l- kbira ta' dan id- dejn intefaq fuq armamenti u għajnuna militari . Skond l- bejn l- 1950 u l- 1989 l- Amerika biss biegħet b' 1.5 biljun dollaru f' armamenti lill- pajjiżi Afrikani . Il- ħbieb ta' l- amministrazzjonijiet Amerikani u għedewwa tal- poplu Afrikan bħal Mobutu kienu u għadhom jiġu mejghuna sabiex jikkontrollaw ir- riżorsi naturali fl- Afrika . Dawn il- flejjes li issa Bush u sħabu ser jaħfru lill- Afrika ilhom għal snin twal fil- but tal- pajjiżi s- sinjuri u l- kumpaniji li jipproduċu l- armi . qrajt artiklu tajjeb ħafna ta' fejn sejjaħ din il- farsa ' When they say ' aid ' they mean ' raid ' . Il- ġuħ fl- Afrika joqtol eluf ta' nies kuljum iżda skond studju li sar fl- 1986 mill- pajjiż bħaz- Żaire potenzjalment jista jitma l- poplu tiegħu għal- 62 darba . Dan ifisser li pajjiż wieħed jista jitma il- kontinent Afrikan kollu . il- biċċa xogħol tad- dejn hija posittiva . Izda mhux bizejjed . L- għajnuna li Bush u l- pupazzi l- oħra jmisshom jagħtu lill- Afrika u pajjiżi oħra fl- Asja u l- Amerika t' Isfel hija it- tmiem ta' indħil politiku u ekonomiku . It- tmiem ta' l- appoġġ li jagħtu lill- gvernijiet militari . It- tmiem tal- bejgħ ta' l- armi . It- tmiem ta' l- imperjalizmu . sabiex l- Afrika teghleb il- ġuħ , in- nixfa , l- vjolenza u tirbaħ il- ġustizzja u paċi kull m' għandha bżonn hija l- liberta . Il- liberta li tagħżel id- destin tagħha hi . il- kondominju ta' l- imwarrbin